
24-TA-217: Rīkojuma projekts (Vispārīgais)
Par nekustamā īpašuma "Jaunsaulītes" Iecavas pagastā, Bauskas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 20.02.2024.)
Lūdzam "Problēmas aprakstā" ietverto informāciju precizēt atbilstoši Sabiedrības vajadzībām nepieciešamā īpašuma atsavināšanas likuma 17.1  panta otrajā daļā noteiktajam, ka nekustamā īpašuma atsavināšanas procesa laikā mirušā īpašnieka mantiniekus, kuri pieņēmuši mantojumu un pierādījuši savas mantojuma tiesības, institūcija ir uzaicinājusi piedalīties atsavināšanas procesā, taču ar viņiem netiks slēgts līgums par nekustamā īpašuma labprātīgu atsavināšanu līdz brīdim, kamēr mantinieki nebūs nostiprinājuši īpašuma tiesības uz atsavināmo nekustamo īpašumu zemesgrāmatā. Tādā gadījumā institūcija atsavinās nekustamo īpašumu, pamatojoties uz likumu par konkrētā nekustamā īpašuma atsavināšanu, un ar atlīdzību rīkosies atbilstoši Sabiedrības vajadzībām nepieciešamā īpašuma atsavināšanas likuma 33. pantā noteiktajam. Savukārt, ja līdz rīkojuma projekta pieņemšanai mantinieki būs nostiprinājuši savas īpašuma tiesības uz atsavināmo nekustamo īpašumu zemesgrāmatā, tad lūgums Tiesību akta lietai pievienot aktualizētus zemesgrāmatas datus.

Pamatojums: Atbilstoši anotācijā sniegtajai informācijai un Tiesību akta lietai pievienotajiem paskaidrojošajiem dokumentiem īpašuma tiesības uz atsavināmo nekustamo īpašumu nostiprinātas Zemgales rajona tiesas Iecavas pagasta zemesgrāmatas nodalījumā Nr.100000322390 fiziskai personai, kas ir mirusi atsavināšanas procesa laikā (miršanas datums – 2023. gada 6. oktobris). Savukārt 2024. gada 23. janvārī notārs ir apstiprinājis mantojuma tiesībās uz atsavināmo nekustamo īpašumu divas fiziskas personas, katru ½ (vienu otrās) domājamās daļas apmērā, bet minētās personas rīkojuma projekta saskaņošanas brīdī nav nostiprinājušas īpašuma tiesības uz atsavināmo nekustamo īpašumu zemesgrāmatā. 
Piedāvātā redakcija
-
	Ņemts vērā
Atbilstoši Zemgales rajona tiesas Iecavas pagasta zemesgrāmatas nodalījuma Nr. 100000322390 ierakstiem, 2024. gada 14. februārī mirušā īpašnieka mantinieki ir reģistrējuši savas īpašuma tiesības zemesgrāmatā.

